Predkladacia správa

Materiál sa predkladá na rokovanie vlády ako iniciatívny. Má informatívny charakter a z tohto dôvodu nebol predložený na medzirezortné pripomienkové konanie. 

Minister zahraničných vecí SR Ján Kubiš vykonal v dňoch 18. – 19. februára 2008 pracovnú návštevu Švédskeho kráľovstva. Počas návštevy rokoval so švédskym ministrom zahraničných vecí Carlom Bildtom, predsedom švédskeho parlamentu Perom Westerbergom, predsedkyňou výboru pre záležitosti Európskej únie švédskeho  parlamentu Annou Kingberg Batra a stretol sa s  Janom Eliassonom, zvláštnym vyslancom generálneho tajomníka OSN pre Darfur (Sudán). Partneri sa v rozhovoroch venovali otázkam bilaterálnej spolupráce, Kosovu, Západnému Balkánu, východnej dimenzii Európskej susedskej politiky, Rade Európy, Ruskej federácii, reforme OSN a regionálnym konfliktom.